**Tájékoztatás**

**a Kormányablakok rendkívüli nyitvatartási rendjéről EP választás időpontjában**

Mint Ön előtt is ismert, az Európai Parlamenti választások időpontját Áder János köztársasági elnök úr 2019. május 26-ára tűzte ki.

A választások lebonyolításának alapvető feltétele, hogy a választásra jogosultak élni tudjanak szavazati jogukkal, amelyet csak a jogszabályban előírtak szerinti érvényes okmányok birtokában tehetnek meg.

A korábbi évek tapasztalatai alapján sok esetben a választást megelőző napokban, vagy a választás napján derül ki, hogy a választópolgár nem rendelkezik a szükséges érvényes és megfelelő adattartalmú okmánnyal, ezért a választás eredményes lefolytatásának érdekében lehetőséget kell biztosítani arra, hogy a szavazáshoz szükséges érvényét vesztett okirat pótolható, beszerezhető legyen.

A kormányablakok a választásokat megelőző időszakban prioritásként kezelik a személyazonosításra alkalmas okmányok ügyintézést, ezért **2019. május 25-én (szombaton) és 26-án (vasárnap) rendkívüli nyitva tartással állnak a választópolgárok rendelkezésére** a választáshoz kapcsolódó egyes okmányok pótlásának ügyintézése céljából (ideiglenes személyazonosító igazolvány, személyi azonosítót és lakcímet igazoló hatósági igazolvány kiállítása, elkészült okmányok átvétele).

**Répcelaki Kormányablak nyitvatartása az EP választások idején:**

* 2019. május 25. (szombat) 8:00 – 14:00 óra (szombat)
* 2019. május 26. (vasárnap) 6:00 – 19:00 óra (vasárnap)

Tájékoztatom, hogy az érintett időszakban országosan nyitva tartó kormányablakok listája a <http://kormanyablak.hu/hu/rendkivuli-nyitvatartas> honlapon érhető el.

**Répcelaki Helyi Választási Iroda**